Koudache. Leqdic-agi, ibedd γef krad n yixfawen. Ixef amenzu, d tadyizt n tisselbi deg tutlayt. Deg-s, ad nesleḍ amawal d tefyar i tesseqdec tmarut akken ad d-beyyen tisselbi, d tugniwin uɣanib i d-ibanen deg uḍris. Sakin, ad yili wawal ɣef yinumak yemgaraden i-dtemmal tisselbi. Deg yixef wis sin, ad nesleḍ isem, inaw d uglam n yiwudam, imi iferdisen-a snekkden-d tisselbi n yal awadem deg uḍris. Ma d ixef aneggaru, d win yerzan tasiwelt n usentel-a. Deg tazwara, ad yili wawal ɣef yisental yesɛan assaɣ d tisselbi. Sakin ad nesleḍ amek tedda tisselbi ɣef teɣzi n wungal d yimsawalen i tt-id-yessawlen.